《送见素业师南还二首》
明代·冯琦

灞水遥伤别，燕山独送行。
弹珠元自误，抱玉竟谁明。
抚己虚疑梦，逢人怯问名。
报书稀不到，沾洒望神京。¤

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。